ddrg/super_eurlex huggingface dataset:
(19)

For at gennemføre låntagnings- og gældsforvaltningstransaktioner inden for rammerne af den diversificerede finansieringsstrategi samt de dermed forbundne långivningstransaktioner bør Kommissionen åbne særlige konti udelukkende med henblik på disse transaktioner. Der bør for disse konti gælde de samme overvejelser som for kontiene vedrørende NGEU-transaktioner. For at imødegå den likviditetsrisiko, der er forbundet med disse transaktioner, bør der navnlig oprettes sikre og formålsbestemte, ud fra et forsigtighedshensyn fastsatte kontantbeholdninger til betalinger. Kravet om at holde en sådan særlig, ud fra et forsigtighedshensyn fastsat likviditetsbuffer udgør en integreret og uundværlig del af risikostyringen for en diversificeret finansieringsstrategi. For at sikre, at disse kritiske kontantbeholdninger ikke udsættes for modpartsrisiko som følge af, at det institut, som holder disse reserver, bliver nødlidende, er det af afgørende betydning, at disse ud fra et forsigtighedshensyn fastsatte kontantbeholdninger opbevares i en centralbank. Disse kontantbeholdninger bør stå på en særlig konto hos ECB og ikke være højere, end hvad der er strengt nødvendigt for at afholde kommende betalinger inden for en kort periode, dog således at beløbet kan variere afhængigt af udstedelses- og udbetalingsplanen. Der bør indgås en kontrakt med ECB om fiskal agent-tjenester, som giver mulighed for dækning af de dermed forbundne omkostninger.
(4)

Den 17. november 2022 foreslog Unionens højtstående repræsentant for udenrigsanliggender og sikkerhedspolitik at udnævne Kauko AALTOMAA til missionschef for EUCAP Somalia fra den 1. januar 2023 til den 31. december 2023 —
(2)

Forbedringen af udvekslingen af retshåndhævelsesoplysninger med henblik på at opretholde sikkerheden i Unionen kan ikke i tilstrækkelig grad opfyldes af medlemsstaterne alene på grund af arten af den internationale kriminalitet, der ikke holder sig inden for Unionens grænser. Muligheden for, at alle medlemsstater og Fyrstendømmet Liechtenstein har gensidig adgang til nationale databaser vedrørende DNA-analysedatabaser, fingeraftryksidentifikationssystemer og oplysninger i køretøjsregistre er af central betydning for at fremme det grænseoverskridende retshåndhævelsessamarbejde.
BILAG

Det Blandede Udvalgs forretningsorden

2. Formandskabet for Det Blandede Udvalg varetages på skift af en repræsentant for Den Europæiske Union og af en repræsentant for Republikken Moldova. Lederen af den relevante delegation eller i dennes fravær vicelederen eller stedfortræderen fungerer som formand.

1. Det Blandede Udvalg består af repræsentanter for parterne. Hver part udpeger en leder for sin delegation og, hvis det er nødvendigt, en viceleder. Delegationslederen kan afløses af vicelederen eller af en stedfortræder til et bestemt møde.

5. Når mødedato og -sted er aftalt mellem parterne, indkaldes der til møder af Europa-Kommissionen på Den Europæiske Unions vegne og af det ministerium, der har ansvaret for vejtransport, på Republikken Moldovas vegne.

1. Det Blandede Udvalg træder sammen efter behov. Hver part kan anmode om, at der indkaldes til møde. Det Blandede Udvalg indkaldes også senest tre måneder før aftalens udløb med henblik på at vurdere og træffe afgørelse om behovet for at forlænge aftalen i henhold til aftalens artikel 5, stk. 2.

3. Det Blandede Udvalg kan ved konsensus aftale at indbyde andre interessenter eller eksperter til at deltage i dets møder eller dele heraf for at give oplysninger om bestemte emner.

2. Repræsentanter for interessenter inden for vejtransportsektoren kan indbydes til at deltage i møder eller dele heraf som observatører, hvis der er enighed ved konsensus herom i Det Blandede Udvalg.

En tjenestemand fra Europa-Kommissionens tjenestegrene og en embedsmand fra det ministerium, der har ansvaret for vejtransport i Republikken Moldova, fungerer sammen som sekretærer for Det Blandede Udvalg.

3. Delegationslederne kan afkorte de i stk. 1 angivne frister for at tage hensyn til særlige omstændigheder i en sag eller dennes hastende karakter.

1. Delegationslederne udarbejder den foreløbige dagsorden for hvert møde efter fælles overenskomst. Den foreløbige dagsorden sendes af sekretærerne til medlemmerne af delegationerne senest femten dage før mødedatoen.

Dagsorden for møderne

Artikel 6

Protokol

1. Der udarbejdes et udkast til referat efter hvert møde i Det Blandede Udvalg. I udkastet anføres de drøftede punkter og vedtagne afgørelser.

2. Senest en måned efter mødet forelægger værtsdelegationslederen udkastet til referat for den anden delegationsleder via sekretærerne for Det Blandede Udvalg til godkendelse ved skriftlig procedure.

3. Når mødereferatet er godkendt, underskrives det i to eksemplarer af delegationslederne, og hver part arkiverer et originalt eksemplar. Delegationslederne kan bestemme, at undertegnelse og udveksling af elektroniske kopier opfylder dette krav.
(4)

Den spanske regering har indstillet følgende repræsentanter for regionale myndigheder, der er valgt til en regional myndighed eller er politisk ansvarlige over for en valgt forsamling, som suppleanter til Regionsudvalget for den resterende del af mandatperioden, dvs. indtil den 25. januar 2025: Ana Belén ÁLVAREZ FERNÁNDEZ, Consejera de Economía y Hacienda del Gobierno de Cantabria (regional økonomi- og finansminister i Cantabriens regering) og José Enrique Millo ROCHER, Secretario General de Acción Exterior, Unión Europea y Cooperación, Junta de Andalucía (generalsekretær for eksterne forbindelser, Den Europæiske Union og samarbejde i Andalusiens regering) –
(13)

Denne afgørelse berører ikke gældende EU-ret på asylområdet og navnlig ikke retten til at ansøge om international beskyttelse. Som der erindres om i Kommissionens meddelelse af 4. marts 2022 med titlen »Fastsættelse af operationelle retningslinjer for forvaltningen af de ydre grænser for at lette grænsepassagen ved grænserne mellem EU og Ukraine«, bevarer medlemsstaterne muligheden for at tillade, at indehavere af de rejsedokumenter, der er omfattet af denne afgørelse, som derfor ikke opfylder en eller flere af de indrejsebetingelser, der er fastsat i artikel 6, stk. 1, i Europa-Parlamentets og Rådets forordning (EU) 2016/399 (4), og som ikke har udøvet deres ret til at ansøge om international beskyttelse, i individuelle tilfælde indrejser på medlemsstaternes område, jf. artikel 25 og 29 i Europa-Parlamentets og Rådets forordning (EF) nr. 810/2009 (5) og artikel 6, stk. 5, i forordning (EU) 2016/399. Disse undtagelser bør under den aktuelle krise anvendes i videst muligt omfang, navnlig for at tillade indrejse for alle personer, der er omfattet af anvendelsesområdet for Rådets gennemførelsesafgørelse (EU) 2022/382 (6).
Som beskrevet i Kommissionens meddelelse af 5. maj 2021 med titlen »Ajourføring af den nye industristrategi fra 2020: Opbygning af et stærkere indre marked til fremme af Europas genopretning« er det nødvendigt for Unionen at udpege kritiske teknologisystemer og strategiske sektorer, afhjælpe strategiske svagheder og afhængigheder med stor risiko, som kan føre til forsyningsknaphed eller cybersikkerhedsrisici, og at fremme den digitale omstilling. Dette understreger betydningen af, at medlemsstaterne samler ressourcerne og støtter industriens bestræbelser på at afhjælpe disse afhængighedsforhold og udvikle den strategiske kapacitet, der er behov for. Dette stemmer også overens med Kommissionens analyse i meddelelsen af 8. september 2021 med titlen »Strategisk fremsynsrapport 2021: EU's kapacitet og frihed til at handle«. Inden for rammerne af genopretnings- og resiliensfaciliteten, der blev oprettet ved Europa-Parlamentets og Rådets forordning (EU) 2021/241 (3), og udarbejdelsen af nationale genopretnings- og resiliensplaner opfordrede Kommissionen medlemsstaterne til at koordinere deres indsats med henblik på bl.a. at etablere flerlandeprojekter på det digitale område.

Dette understregede behovet for, at Kommissionen støtter medlemsstaternes koordineringsindsats, og at Unionen har gennemførelsesmekanismer, der letter fælles investeringer, med henblik på at etablere flerlandeprojekter. I forbindelse med andre af Kommissionens initiativer såsom EU-observatoriet for kritiske teknologier, der er omhandlet i Kommissionens meddelelse af 22. februar 2021 med titlen »Handlingsplan for synergier mellem civil-, forsvars- og rumindustrierne«, bør der oprettes en forvaltningsstruktur til gennemførelse af det digitale kompas, som bør bidrage til at identificere Unionens nuværende og mulige fremtidige strategiske digitale afhængigheder, og som bør styrke Unionens digitale suverænitet på en åben måde.
(22)

I betragtning af den vanskelige situation, som Ruslands angrebskrig har medført, og for at støtte Ukraines langsigtede stabiliseringskurs, er det hensigtsmæssigt at fravige finansforordningens artikel 220, stk. 5, litra e), og give Unionen tilladelse til at dække renteomkostningerne i forbindelse med lån i henhold til nærværende afgørelse og fritage for de administrationsomkostninger, som Ukraine ellers skulle have båret. Rentegodtgørelsen bør ydes som et instrument, der anses for hensigtsmæssigt til at sikre støttens effektivitet i den betydning, der er anvendt i finansforordningens artikel 220, stk. 1, og bør afholdes over Unionens budget i det mindste i perioden for den flerårige finansielle ramme 2021-2027. I perioden fra 2021 til 2027 bør rentegodtgørelsen afholdes over den finansieringsramme, der er omhandlet i artikel 6, stk. 2, litra a), første led, i forordning (EU) 2021/947.
(17)

I betragtning af den vanskelige situation, som Ukraine befinder sig i på grund af Ruslands angrebskrig, og for at støtte landets langsigtede stabiliseringskurs, er det hensigtsmæssigt at fravige finansforordningens artikel 220, stk. 5, litra e), og at give Unionen mulighed for at dække renteomkostningerne i forbindelse med lånet i henhold til denne afgørelse og fritage for de administrationsomkostninger, som ellers ville skulle afholdes af Ukraine. Rentegodtgørelsen bør undtagelsesvis ydes som et instrument, der anses for hensigtsmæssigt til at sikre støttens effektivitet i den i finansforordningens artikel 220, stk. 1, anvendte betydning, og bør afholdes over Unionens budget. Under perioden for den flerårige finansielle ramme 2021-2027 bør rentegodtgørelsen afholdes over den finansieringsramme, der er omhandlet i artikel 6, stk. 2, litra a), første led, i forordning (EU) 2021/947. Ukraine bør kunne anmode om rentegodtgørelse og fritagelse for administrationsomkostninger hvert år inden udgangen af marts. For at skabe fleksibilitet i tilbagebetalingen af hovedstolen bør det uanset finansforordningens artikel 220, stk. 2, også være muligt at refinansiere de tilknyttede lån, der optages på Unionens vegne.
(1)

Den Europæiske Fond for Tilpasning til Globaliseringen for Afskedigede Arbejdstagere (EGF) har til formål at udvise solidaritet og fremme anstændig og bæredygtig beskæftigelse i Unionen ved at yde støtte til arbejdstagere, der er blevet afskediget, og selvstændige, hvis aktivitet er ophørt, i tilfælde af større omstruktureringer og hjælpe disse med at vende tilbage til anstændig og bæredygtig beskæftigelse så hurtigt som muligt.
(3)

Kommissionens rapport af 15. maj 2019 om evalueringen af det syvende miljøhandlingsprogram konkluderede, at visionen for 2050 og de prioriterede mål stadig var gældende, at det syvende miljøhandlingsprogram har medvirket til at frembringe mere forudsigelige, hurtigere og bedre koordinerede foranstaltninger på det miljøpolitiske område, og at det syvende miljøhandlingsprograms opbygning og gunstige rammer har bidraget til at skabe synergier og dermed gøre miljøpolitikken mere effektiv og virkningsfuld. Den konkluderede endvidere, at det syvende miljøhandlingsprogram foregreb De Forenede Nationers (FN's) 2030-dagsorden for bæredygtig udvikling (»2030-dagsordenen«) ved sin insisteren på, at økonomisk vækst og social velfærd afhænger af et sundt naturressourcegrundlag, fremmede verdensmålene for bæredygtig udvikling (»verdensmålene«) og gjorde det muligt for Unionen at tale med én stemme om klima- og miljøspørgsmål på den globale scene, men at fremskridt vedrørende naturbeskyttelse, sundhed og integration af miljøhensyn i andre politikområder ikke var tilstrækkelige. Den konkluderede endvidere, at der i det syvende miljøhandlingsprogram kunne have været taget større hensyn til sociale anliggender ved at bygge videre på de eksisterende bånd mellem miljø- og socialpolitik, f.eks. med hensyn til indvirkningen på sårbare grupper, jobskabelse, social integration og ulighed. Desuden bemærkedes i Kommissionens rapport, at investeringerne i miljøbeskyttelse trods stadigt mere ambitiøse miljømål inden for mange politikområder i mange år er forblevet konstante i Europa (omkring 2 % af BNP), og at den manglende gennemførelse af miljølovgivningen hvert år koster Unionens økonomi omkring 55 mia. EUR i sundhedsudgifter og i direkte omkostninger for miljøet. Det bemærkedes i Kommissionens rapport, at en stærkere overvågningsmekanisme kunne have styrket gennemførelsen af det syvende miljøhandlingsprogram.
a)

der sikrer, at Moldova regelmæssigt kontrollerer, at midler modtaget fra Unionens almindelige budget er blevet anvendt efter hensigten, træffer passende foranstaltninger til at forhindre uregelmæssigheder og svig og om nødvendigt tager retlige skridt til at inddrive eventuelt misbrugte midler, der er udbetalt i henhold til denne afgørelse
6)

I henhold til artikel 1 i Europa-Parlamentets, Rådets og Kommissionens afgørelse (EU, Euratom) 2016/1201 af 13. juli 2016 om udnævnelse af medlemmerne af Overvågningsudvalget for OLAF ophørte hvervet for to medlemmer af Overvågningsudvalget, Grażyna Stronikowska og Rafael Muñoz López-Carmona, den 12. juli 2021, og hvervet for tre medlemmer, Jan Mulder, Maria Helena Pereira Loureiro Correia Fazenda og Dobrinka Mihaylova, ophørte den 22. januar 2022. I henhold til artikel 15, stk. 4, i forordning (EU, Euratom) nr. 883/2013 er disse medlemmer fortsat med at udføre deres opgaver efter udløbet af deres mandat, indtil proceduren for udnævnelse af nye medlemmer af Overvågningsudvalget er afsluttet. Der bør derfor udnævnes nye medlemmer til at erstatte disse fem medlemmer under overholdelse af bestemmelsen om skiftevis udskiftning, jf. artikel 15, stk. 3, i forordning (EU, Euratom) nr. 883/2013. De to personer, der påbegyndte deres mandat straks, og de tre, der starter den 23. september 2022, er blevet udvalgt ved lodtrækning.
(1)

Formålet med Den Europæiske Fond for Tilpasning til Globaliseringen for Afskedigede Arbejdstagere (EGF) er at udvise solidaritet og fremme anstændig og bæredygtig beskæftigelse i Unionen ved at yde støtte til arbejdstagere, der er blevet afskediget, og selvstændige, hvis aktivitet er ophørt i tilfælde af større omstruktureringer, og hjælpe disse med at vende tilbage til anstændig og bæredygtig beskæftigelse så hurtigt som muligt.
(6)

For at skabe større fleksibilitet i forbindelse med krisen forårsaget af covid-19-pandemien godkendte Den Internationale Valutafond (IMF) en 18-måneders stand by-aftale med Ukraine med adgang til et beløb svarende til 5 mia. USD i juni 2020. Den ordning fokuserer på fire prioriteter: i) afbødning af de økonomiske konsekvenser af krisen, bl.a. ved at støtte husholdninger og virksomheder; ii) sikring af centralbankens fortsatte uafhængighed og en fleksibel valutakurs; iii) sikring af den finansielle stabilitet, samtidig med at omkostningerne i forbindelse med bankafviklinger dækkes; og iv) fortsættelse af vigtige forvaltningsmæssige og korruptionsbekæmpende foranstaltninger for at bevare og forstærke de opnåede gevinster. Som følge af en ujævn gennemførelse blev den første programgennemgang, hvori der også blev givet grønt lys til en udvidelse af programmet indtil udgangen af juni 2022, ikke afsluttet før november 2021. Dermed udgør de samlede udbetalinger under det nuværende IMF-program indtil videre et beløb svarende til 2,8 mia. USD. Der er planlagt gennemførelse af to yderligere gennemgange inden udgangen af andet kvartal 2022.
(7)

Formålet med protokollen er at gennemføre aftalen for at sætte Unionen og Mauritius i stand til at arbejde tættere sammen om at fremme samarbejdet inden for havøkonomi, akvakultur, bæredygtig udvikling af havene, maritim fysisk planlægning, havenergi og havmiljø, udvikling af havpolitik og den blå økonomi og samtidig bidrage til anstændige arbejdsvilkår i fiskerisektoren.
Artikel 7

Kontradiktorisk procedure

1. Den kontrolansvarlige må ikke afslutte behandlingen af en klage, før klageren og OLAF er blevet hørt. Begge parter skal have mulighed for at fremføre deres synspunkter og fremlægge eventuel dokumentation. De skal endvidere underrettes om hinandens bemærkninger og have mulighed for at kommentere dem inden for en af den kontrolansvarlige fastsat frist.
Dato for opførelse på listen

»175.

Iran Aircraft Manufacturing Industries Corporation (HESA) شرکت صنایع هواپیماسازی ایران

Adresse: Sepahbod Gharani Avenue 107, Tehran, Iran Type enhed: luftfartsproducent statsejet selskab Registreringssted: Isfahan, Iran Registreringsdato: 1977 Andre tilknyttede enheder: Den Islamiske Revolutionsgarde (IRGC)

Iran Aircraft Manufacturing Industries Corporation (HESA) er en iransk virksomhed med speciale i fremstillingen af militære og civile luftfartøjer og ubemandede luftfartøjer (UAV'er). HESA fremstiller UAV'er, der anvendes af Den Islamiske Revolutionsgarde (IRGC), og HESA er involveret i forskning i og udvikling og fremstilling af UAV'er samt UAV-flyveoperationer. HESA er et datterselskab af Iran Aviation Industries Organisation (IAIO), en statsejet virksomhed under det iranske ministerium for forsvar og væbnede styrkers logistik (MODAFL). UAV'er fremstillet af HESA i Iran anvendes af Den Russiske Føderation i angrebskrigen mod Ukraine. Derfor er HESA ansvarlig for materielt at støtte tiltag, der underminerer eller truer Ukraines territoriale integritet, suverænitet og uafhængighed.
(1)

Et tredjeland kan i henhold til artikel 111b, stk. 1, i direktiv 2001/83/EF anmode Kommissionen om at vurdere, hvorvidt det pågældende lands gældende lovgivningsramme vedrørende virksomme stoffer, der eksporteres til Unionen, og de respektive kontrol- og håndhævelsesaktiviteter sikrer et beskyttelsesniveau af folkesundheden, der svarer til Unionens, for at blive opført på en liste over tredjelande, som sikrer et tilsvarende beskyttelsesniveau af folkesundheden.
(3)

Den 23. september 2022 anmodede sekretariatet for traktaten om våbenhandel (ATT), som er ansvarligt for den tekniske gennemførelse af de projektaktiviteter, der er omhandlet i artikel 1 i afgørelse (FUSP) 2021/649, ved skrivelse om en femmåneders omkostningsfri forlængelse af gennemførelsesperioden for nævnte afgørelse. Denne forlængelse vil gøre det muligt for ATT-sekretariatet at fuldende de projektaktiviteter, der er omhandlet i artikel 1 i afgørelse (FUSP) 2021/649, hvis gennemførelse blev negativt påvirket af forsinkelser i rekrutteringen og af covid-19-pandemien.
Han er ansvarlig for at presse iranske sportsfolk til at tie og for at forhindre dem i at udtale sig negativt internationalt om undertrykkelsen i Iran. Han var personligt involveret i sagen om Elnaz Rekabi, en iransk sportsklatrer, der deltog uden hijab i de asiatiske klatringmesterskaber i efteråret 2022 i Seoul. Efter konkurrencen blev Elnaz Rekabi lokket hen til den iranske ambassades bygninger i Seoul, hvor hendes pas og mobiltelefon blev konfiskeret på ordre af myndighederne i Teheran. Ved hendes formentlig tvungne ankomst i Teheran blev hun forhørt af to af Irans politiske og sportslige institutioner, og hun mødtes med Hamid Sajjadi. På dette møde blev hun tvunget til at fremsætte en undskyldning for at have deltaget i konkurrencen uden hijab og blev truet med konfiskation af familiens jord. I december 2022 blev det opdaget, at Elnaz Rekabis families hjem i Zanjan var blevet revet ned.

157.

GOLPAYEGANI Seyyed Mohammed Saleh Hashemi گلپایگانی سید محمد صالح هاشمی

Fødselsdato: 1967 Fødested: Iran Nationalitet: iransk Køn: mand Stilling: Chef for Headquarters for Enjoining Right and Forbidding Evil, (Headquarters for the Promotion of Virtue and Prevention of Vice) Tilknyttede enheder: Chef for Headquarters for Enjoining Right and Forbidding Evil, (Headquarters for the Promotion of Virtue and Prevention of Vice), moralpolitiet

Seyyed Mohammed Saleh Hashemi Golpayegani har været chef for Headquarters for Enjoining Right and Forbidding Evil (også kendt som Office eller Headquarters for the Promotion of Virtue and Prevention of Vice) siden den 25. august 2021. Headquarters for Enjoining Right and Forbidding Evil er en statslig institution, der er ansvarlig for at fastsætte og håndhæve overdrevent strenge regler for opførsel i samfundet. I 2022 var Headquarters for Enjoining Right and Forbidding Evil medvirkende til at fastsætte nye og strengere moralkodekser for kvinder, der er i klar strid med deres menneskerettigheder. Desuden spiller Headquarters for Enjoining Right and Forbidding Evil en central rolle i overvågningen og den ofte brutale straf af kvinder og mænd, der ikke respekterer disse kodekser. Disse strenge kodekser er efterfølgende blevet brutalt håndhævet af Den Islamiske Republik Irans retshåndhævende styrker (LEF), (og navnlig moralpolitiet), som er opført på EU's liste. Som chef for Headquarters for Enjoining Right and Forbidding Evil er Seyyed Mohammed Saleh Hashemi Golpayegani derfor ansvarlig for alvorlige krænkelser af menneskerettighederne i Iran.
(2)

Parisaftalen, der blev vedtaget i december 2015 inden for rammerne af De Forenede Nationers rammekonvention om klimaændringer (UNFCCC) (4), trådte i kraft i november 2016. Parterne hertil er blevet enige om at holde stigningen i den globale gennemsnitstemperatur til et godt stykke under 2 °C over det førindustrielle niveau og fortsætte bestræbelserne på at begrænse temperaturstigningen til 1,5 °C i forhold til det førindustrielle niveau. Denne forpligtelse blev styrket med vedtagelsen af Glasgowklimaaftalen i november 2021, hvor partskonferencen anerkendte, at virkningerne af klimaændringerne ville være langt mindre ved en temperaturstigning på 1,5 °C sammenlignet med en på 2 °C, og besluttede at fortsætte bestræbelserne på at begrænse temperaturstigningen til 1,5 °C.
2)

I regel VI foretages følgende ændringer: a) Punkt 1, første afsnit, affattes således: »Efter modtagelse af ansøgningerne gennemgås de af udvælgelsespanelet under hensyntagen til de krav, der er fastsat i artikel 14, stk. 2, i forordning (EU) 2017/1939, som nærmere angivet i stillingsopslaget. Ansøgere, som ikke opfylder adgangsbetingelserne, udelukkes fra de næste skridt i proceduren. Udvælgelsespanelet rangordner de ansøgere, der opfylder betingelserne i forhold til deres kvalifikationer og erfaring, på grundlag af den dokumentation og de oplysninger, der findes i ansøgningen, eller som fremlægges efter en anmodning som omhandlet i regel V. Et tilstrækkeligt antal af de bedst placerede ansøgere indkaldes til en samtale, hvorefter udvælgelsespanelet opstiller den i regel VII, punkt 1, omhandlede endelige liste. Ansøgerne møder personligt op til samtalen, eller samtalerne gennemføres via videokonference, når udvælgelsespanelet på eget initiativ eller efter anmodning fra en ansøger træffer en begrundet beslutning herom. Inden udvælgelsespanelet på eget initiativ beslutter at afholde en samtale via videokonference, giver det ansøgeren mulighed for at fremføre sine synspunkter.« b) Punkt 2, første afsnit, affattes således: »Efter modtagelse af indstillingerne gennemgås de af udvælgelsespanelet under hensyntagen til de krav, der er fastsat i artikel 16, stk. 1, i forordning (EU) 2017/1939. Udvælgelsespanelet indkalder de indstillede ansøgere til en samtale. Ansøgerne møder personligt op til samtalen, eller samtalerne gennemføres via videokonference, når udvælgelsespanelet på eget initiativ eller efter anmodning fra en ansøger træffer en begrundet beslutning herom. Inden udvælgelsespanelet på eget initiativ beslutter at afholde en samtale via videokonference, giver det ansøgeren mulighed for at fremføre sine synspunkter.«